**Пудрат ишларини бажариш ҳақида**

**ШАРТНОМА № \_\_\_\_**

«\_\_\_» \_\_\_\_\_\_\_\_\_\_\_\_\_  20\_\_\_\_ йил Давлатобод тумани

  Амалдаги Низом асосида иш кўрувчи кейинчалик «Буюртмачи» деб юритувчи **Давлатобод тумани Ободонлаштириш бошқармаси** раҳбари **Д.Вохисов**бир томондан ва амалдаги Устав асосида иш кўрувчи, кейинчалик «Пудратчи» деб юритилувчи **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_\_\_\_\_\_\_**номидан иш кўрувчи **\_\_\_\_\_\_\_\_\_\_\_\_\_\_\_\_** иккинчи томондан мазкур шартномани куйидагилар тўғрисида туздилар.

**1. ШАРТНОМА ПРЕДМЕТИ**

1.1. Мазкур шартнома **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ишларини бажариш учун тузилди.**

1.2. Ушбу шартнома шартлари бажарилишини томонлар Ўзбекистон Республикасининг амалдаги қонунчилигига асосланган ҳолда амалга оширадилар.

**2. УМУМИЙ ШАРТЛАР**

2.1. «Буюртмачи» «Пудратчи»га таъмирлаш ишларини бажариш учун проект-смета ҳужжатлари билан тўла-тўкис таъминлайди. Проект-смета хужжатларини «Пудратчи» «Буюртмачи» номидан тайёрлатиши мумкин. Бу ҳолда «Буюртмачи» «Пудратчи»га кетган сарф-харажатларни 1 (бир) ойдан ошмаган муддатда тўла-тўкис тўлаб беради.

2.2. Проект-смета ҳужжатларида ёки бажарилган ишлар далолатномасидаги Ф-2 лимитланган ва бошқа харажатлар «Буюртмачи» «Пудратчи» билан ўзаро тасдиқланган ҳолда тақдим этилади.

2.3. «Пудратчи» шартномада кўрсатилган иш турларини бажариш учун ёрдамчи ташкилотлар (суподряд)ни «Буюртмачи»дан рухсат олмаган ҳолда жалб этиши мумкин. Бу ҳолда ёрдамчи ташкилот билан «Пудратчи» ўзаро тузилган шартнома асосида ҳисоб-китоб килади.

2.4. Таъмирлаш ишларини бажариш учун «Буюртмачи» «Пудратчи»га қурилиш майдони ҳамда хоналарни ўз вақтида бўшатиб беради.

2.5. Бажарилган ишлар далолатномаси ҳар ойнинг 28 кунигача «Пудратчи» ва «Буюртмачи» томонидан тасдиқланади.

2.6. Иш бажариш давомида проект-смета ҳужжатларидан ташқари бажарилиши керак бўлган «Буюртмачи» ва «Пудратчи» ўртасида алоҳида тузилган далолатнома асосида бажарилади.

2.7. «Буюртмачи» «Пудратчи»дан бажарилган ишларнинг миқдорини ва сифатини текшириб олади, бажарилган иш проект-смета ҳужжатларига тўғри келмаса, «Пудратчи» камчиликларни ўз ҳисобидан бартараф этади.

**3. ТОМОНЛАРНИНГ ҲУҚУҚ ВА МАЖБУРИЯТЛАРИ**

3.1. «Буюртмачи»нинг ҳуқуқлари:

«Пудратчи»дан шартномани бажариш учун зарур бўлган амалдаги давлат стандартлари ва бошқа норматив ҳужжатлар билан таъминлашни талаб қилиш;

«Пудратчи»дан мазкур шартномага мувофиқ бериладиган буюртномага мувофиқ сифатли бажарилишини талаб қилиш:

камчиликлар бепул бартараф этилишини ёки камчиликлар «Буюртмачи» ёхуд учинчи шахслар томонидан тўғирланиши харажатларини қоплашни талаб қилиш;

бажарилган ишлар баҳосининг мутаносиб тарзда камайтирилишини талаб килиш;

мазкур шартнома шартлари бажарилмаганлиги ёки зарур даражада бажарилмаганлиги натижасида етказилган зарар копланишини талаб килиш.

3.2. «Буюртмачи»нинг мажбуриятлари:

«Пудратчи» томонидан тақдим қилинган тўлов ҳужжатларига асосан белгиланган тўлов кетма-кетлигига риоя қилган ҳолда бюджетдан маблағ олувчининг харажатлар сметасида кўзда тутилган маблағлар доирасида белгиланган тартибда ғазна ҳисоб рақамидан ёки бюджетдан ташқари ҳисоб рақамидан тўловларни амалга ошириш;

ўз буюртномаси бўйича бажарилган ишларни мазкур шартномага мувофиқ қабул қилиш;

«Буюртмачи» амалдаги қонунчилик бўйича бошқа мажбуриятларни ҳам бажаради.

3.3. «Пудратчи»нинг ҳуқуқлари:

белгиланган стандартларга ва амалдаги қонунчиликка асосан ўз вақтида бажарилган ишлар учун тўлов ўтказилишини талаб қилиш;

шартнома шартлари бажарилмаслиги натижасида келиб чиқиши мумкин бўлган оқибатларнинг олдини олиш чораларини кўриш;

3.4. «Пудратчи» мажбуриятлари:

мазкур шартномада назарда тутилган ишларни белгиланган муддатларда сифатли бажариб бериш;

ишларни бажариш жараёнида шартнома шартлари ва нормативлардан чекинишга йўл қўйилган бўлса, «Буюртмачи»нинг талаби билан аниқланган барча камчиликларни 30 (ўттиз) кун муддатда бартараф этиш.

**4. ШАРТНОМАНИНГ БАҲОСИ ВА ҲИСОБ-КИТОБ ТАРТИБИ**

4.1. Ушбу шартнома суммаси **\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**сўмни ташкил этади.

4.2. Ушбу шартнома бўйича ҳисоб-китоблар суммалари пул ўтказиш йўли билан амалга оширилади ҳамда «Буюртмачи» «Пудратчи»га бажариладиган иш бўйича олдиндан 30 % тўловни амалга оширади.

4.3. Тўловлар «Пудратчи» билан «Буюртмачи» ўртасида имзоланган ҳар ой учун бўлган бажарилган ишлар далолатномаси Ф-2 асосида «Пудратчи» томонидан 10 кун муддат ичида амалга оширилади.

**5. ШАРТНОМАНИНГ БАЖАРИЛИШИ**

5.1. Шартнома мазкур шартнома ва қонун хужжатлари шартлари ва талабларига мувофиқ зарур тарзда бажарилиши керак. Агар томонлар ўз зиммаларига қабул қилинган барча мажбуриятлар бажарилишини таъминласа, шартнома бажарилган деб хисобланади.

5.2. Шартнома бажарилишини бир томонлама рад этишга ёки шартнома шартларини бир томонлама ўзгартиришга йўл қўйилмайди, қонун хужжатларда белгиланган ҳоллар бундан мустасно.

5.3. Бажарилган ишлар далолатномалар тузилган сана, шартномалар бўйича эса мажбуриятлар бажарилган сана ҳисобланади.

5.4. «Буюртмачи» муддатлар бузилган ва иш сифати қонифтирмаган ҳолда бажарилган ишлар қабул қилишни рад этишга ҳақлидир.

5.5. Бажарилган ишлар бевосита «Буюртмачи»нинг масъул ходими томонидан далолатнома бўйича қабул қилинади. Далолатномада етказиб берилган ва бажарилган ишнинг миқдори ва уларнинг сифатини кўрсатилади.

**6. ТОМОНЛАРНИНГ ЖАВОБГАРЛИГИ**

6.1. Бажарилган иш сифати ва миқдори «Пудратчи» томонидан нотўғри аниқланиши, уларнинг қиймати нотўғри белгиланиши ва ундирилиши ҳоллари аниқланган такдирда «Пудратчи» бажарган ишнинг сифатини, шунингдек уларнинг микдорини ҳисобга олган ҳолда ҳисоб-китоб қилади ва ҳисоблаб чиқилган ушбу суммадан ташқари «Буюртмачи»га нотўғри ҳисоб-китоб қилинган сумманинг 0,5 фоизи миқдорида жарима тулайди.

6.2. Агар ажратилган ишнинг сифати, шартлар талабларига ёки шартномада белгиланган бошқа шартларга жавоб бермаган тақдирда айбдор томон сифати зарур даражада бўлмаган бажарилган иш қийматининг 0,4 фоизи микдорида жарима тўлайди.

6.3. Бажарилган иш бўйича шартномада назарда тутилган мажбуриятлар бажарилиши рад этилганлиги учун «Пудратчи» «Буюртмачи»га белгиланган устамалардан ташқари етказиб берилиши керак бўлган бажарилган ишнинг 0,4 фоизи микдорида жарима тўлайди. Жаримадан ташқари «Пудратчи» «Буюртмачи»га бажариб берилмаганлиги натижасида етказилган зарарни тўлайди.

6.4. Бажариладиган иш кечиктирилган ёки тўлиқ бажариб берилмаган тақдирда «Пудратчи» «Буюртмачи»га кечиктирилган ҳар бир кун учун мажбурият бажарилмаган қисмининг 0,5 фоизи микдорида пеня тўлайди, бироқ бундан пенянинг умумий суммаси етказиб берилмаган иш кийматининг 50 фоизидан ортиқ бўлмаслиги керак. Пеня тўланиши шартнома мажбуриятларини бузган томонни шартномани зарур тарзда бажаришдан ва бажариб бериш муддати кечиктирилиши ёки тўлиқ бажариб берилмаслиги туфайли етказилган зарарлар копланишидан озод этмайди.

6.5. Бажарилган иш учун ўз вақтида ҳақ тўланмаганда «Буюртмачи» «Пудратчи»га муддати кечиктирилган ҳар бир кун учун кечиктирилган тўлов суммасининг 0,4 фоизи микдорида пеня тўлайди, бироқ бу кечиктирилган тўлов суммасининг 50 фоизидан ортик бўлмаслиги керак.

6.6. «Буюртмачи» томонидан шартнома шартлари бажарилмаганлиги ёки зарур даражада бажарилмаганлиги учун «Буюртмачи»ни жавобгарликка тортишда, шунингдек унинг хатти-ҳаракатлари (харакатсизлиги) «Буюртмачи» томонидан шартнома бўйича шартнома мажбуриятлари бажарилмаслигига (зарур тарзда бажарилмаслиги) олиб келган «Пудратчи»нинг жавобгарлиги ҳам кўриб чиқилади.

6.7. «Пудратчи»нинг айби билан шартноманинг «Буюртмачи» томонидан бажарилмаслиги (зарур тарзда бажарилмаслиги) натижасида етказилган зарар белгиланган тартибда икки томон келишувига асосан қопланади.

6.8. Мазкур шартномада назарда тутилган томонларнинг жавобгарлиги шунингдек, фуқаролик қонун ҳужжатлари билан ҳам тартибга солинади.

**7. НИЗОЛАРНИ ХАЛ ЭТИШ ТАРТИБИ**

7.1. Келишмовчиликлар ва низоли масалалар келиб чиққан такдирда, томонлар коидага кўра мустақил равишда уларни судгача ҳал этиш чораларини кўрадилар.

7.2. Томонлар келишмовчиликлар ва низоларни ҳал этиш учун бевосита судга мурожаат қилишга ҳақлидир.

**8. ШАРТНОМАНИНГ АМАЛ КИЛИШИ**

8.1. Шартнома томонлар ушбу шартнома бўйича ўз мажбуриятларини бажаргунга қадар ва 20\_\_\_\_ йил 31 декабрга қадар амал килади.

8.2. Томонлар ўртасидаги муносабатлар улар томонидан мазкур шартноманинг барча шартлари бажарилган ва ҳисоб-китоб тўлиқ тугалланган тақдирда тўхтатилади.

8.3. Ушбу шартнома Давлатобод тумани бўйича Ғазначилик бўлинмасидан рўйхатдан ўтгандан сўнг кучга киради.

**9. ЯКУНИЙ КОИДАЛАР**

9.1. Мазкур шартнома томонларнинг келишувига кўра ёки бошқа томон шартнома шартларини жиддий равишда бузган тақдирда томонлардан бирининг талаби бўйича суд тартибида бекор қилиниши мумкин.

9.2. Мазкур шартномага ҳар қандай ўзгартириш ва қўшимчалар улар ёзма шаклда содир этилиши ва томонларнинг бунга зарур даражада вакил қилинган вакиллари томонидан имзоланиши шарти билан ҳақиқий қисобланади.

9.3. Мазкур шартнома 2 (икки) нусхада тузилади, шартноманинг барча нусхалари тенг юридик кучга эгадир.

**10. ТОМОНЛАРНИНГ МАНЗИЛИ ВА БАНК РЕКВИЗИТЛАРИ**

**« Буюртмачи»**

**Давлатобод тумани Ободонлаштириш бошкармаси**

Манзил; Давлатобод т. Аэропорт кўчаси 1 уй

Ш.х.в: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

СТИР: 207 331 163, ОКЭД: 81300

Ўзбекистон Республикаси Молия вазирлиги Газначилиги

Газна х/в: 23402000300100001010

Банк номи: Марказий банк Тошкент бош

бошкармаси ХККМ МФО: 00014

Ғазначилик бўлинмаси СТИР: 201122919

Рахбар: \_\_\_\_\_\_\_\_\_\_\_\_\_\_\_\_\_ **Д.Вохисов**

**« Пудратчи»**

**“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Х/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Банк номи: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

МФО: \_\_\_\_\_\_\_\_\_\_\_ ИНН: \_\_\_\_\_\_\_\_\_\_\_\_\_\_\_\_\_

Рахбар: \_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_**